**Bükkszentkereszt község képviselő testületének 8/2016 (IX.19..) önkormányzati rendelete**

**Bükkszentkereszt Község településképi védelméről**

Bükkszentkereszt Község Önkormányzat  Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdésének 3. és 7. pontjában kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6/A. § (2) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva az alábbiakat rendeli el.

**1. Általános rendelkezések**

**1. §**

E rendelet hatálya kiterjed minden természetes személyre, jogi személyre és jogi személyiséggel nem rendelkező szervezetre, aki Bükkszentkereszt közigazgatási területén jelen rendeletben szereplő esetekben:

a) törvényben vagy kormányrendeletben meghatározott építési engedélyhez nem kötött építési tevékenységet végez a 2. § - ban foglaltak szerint,

b) épület rendeltetését módosítja a 3. § - ban foglaltak szerint,

c) reklámhordozót helyez el, valamint ilyen céllal felületet alakít ki az 4. § - ban foglaltak szerint.

**2. A** **településképi bejelentési eljárás alkalmazási köre**

**2. §**

Településképi bejelentési eljárást kell lefolytatni a törvényben vagy kormányrendeletben meghatározott építési engedélyhez nem kötött építési tevékenységek közül

a) helyi védett épület esetében az épület tartószerkezetét nem érintő

aa) épület felújítása, helyreállítása, korszerűsítése,

ab) épület homlokzatának megváltoztatása, utólagos hőszigetelése, homlokzati nyílászáró cseréje, homlokzatfelület színezése, valamint a homlokzat felületképzésének megváltoztatása,

ac) égéstermék-elvezető kémény létesítése, átépítése,

ad) épület homlokzatához illesztett előtető, védőtető, ernyőszerkezet építése, átalakítása,

ae) szellőző-, illetve klíma-berendezés, áru- és pénzautomata, homlokzaton való elhelyezése;

b) épület homlokzatának megváltoztatása, utólagos hőszigetelése, homlokzati nyílászáró cseréje, homlokzatfelület színezése, valamint a homlokzat felületképzésének megváltoztatása

helyi védett területen, műemléki környezetben.

c) épületben az önálló rendeltetési egységek számának változtatása;

d) nettó 20,0 m2 alapterületet az építési tevékenységet követően sem meghaladó méretű kereskedelmi, szolgáltató, illetve vendéglátó rendeltetésű épület építése, bővítése;

e) nettó 50 m3 térfogatot és 3,0 m gerincmagasságot az építési tevékenységet követően sem meghaladó méretű, nem emberi tartózkodásra szolgáló építmény építése, bővítése;

f) önálló reklámtartó építmény építése, meglévő bővítése vagy megváltoztatása, amennyiben annak mérete az építési tevékenység után sem haladja meg

fa) beépítésre nem szánt területen a 9,0 m,

fb) beépítésre szánt területen a 4,5 m magasságot;

g) a 6,0 m vagy annál kisebb magasságú, illetve a 60 m3 vagy annál kisebb térfogatú ömlesztettanyag-tároló, nem veszélyes folyadékok tárolója, nem veszélyes anyagot tartalmazó, nyomástartó edénynek nem minősülő, föld feletti tartály, tároló elhelyezéséhez szükséges építmény építése, meglévő építmény bővítése;

h) a bruttó 50,0 m3 – nél nem nagyobb térfogatú vagy a 1,5 m-nél nem mélyebb magánhasználatú kerti víz-, fürdőmedence, kerti tó építése;

i) közterületi kerítés és azzal egybeépített építmények építése, átépítése esetén.

**3. §**

A jelen rendelet előírásai szerint településképi bejelentési eljárást kell lefolytatni meglévő

építmények rendeltetésének módosítása esetén, amennyiben

a)         az új rendeltetés szerinti területhasználat telepengedélyezési eljárás lefolytatását teszi szükségessé, vagy

b)         a rendeltetés módosítás lakó, kereskedelmi, szolgáltató, raktár vagy üdülő rendeltetést érint.

**4. §[[1]](#footnote-1)**

  (1) Településképi bejelentési eljárást kell lefolytatni a közterületről látható módon elhelyezendő cégérekkel, cégfeliratokkal és reklámhordozókkal kapcsolatban, függetlenül azok megjelenítésének formájától és módjától.

(2) Az (1) bekezdés szerinti eljárást kell lefolytatni a már elhelyezett cégérek, cégfeliratok és reklámhordozók átalakítása, módosítása, cseréje, felújítása vagy bármilyen egyéb módon történő megváltoztatása esetén, ide értve a megszűnt vállalkozás által elhelyezett és el nem bontott reklámok és reklámhordozók eltávolítását is.

     (3) Kivételt képez az (1)-(2) alól:

*a)* a nemzeti és az egyházi ünnepekkel kapcsolatos figura, makett, ünnepi szimbólum elhelyezése, és a homlokzat, kirakatüveg ünnepekkel kapcsolatos díszítése;

*b)* a választási kampány időszakban a választással kapcsolatos hirdetések elhelyezése.

**3. A** **településképi bejelentés eljárási szabályai**

**5. §**

(1)[[2]](#footnote-2) a) A településképi bejelentési eljárás a kérelmező által a polgármesterhez benyújtott – papíralapú - bejelentésre indul. A bejelentéshez papíralapú dokumentációt kell mellékelni.

b ) hirdető- vagy reklám-berendezés elhelyezése esetében

a) műleírást,

b) közterületi elhelyezés esetén M=1:500 méretarányú helyszínrajzot,

c) a hirdető-berendezés elhelyezésének, valamint rögzítésének műszaki megoldását,

d) 2 m2-nél kisebb felületű reklám esetén az érintett homlokzati felületet ábrázoló rajzot,

e) a legalább 2 m2 felületű berendezés esetén az érintett homlokzat egészét ábrázoló homlokzati rajzot, valamint

f) látványtervet vagy fotómontázst, önálló fényforrással rendelkező vagy megvilágított reklám esetén éjszakai utcaképet is tartalmazóan.

(2) A bejelentési eljárást megelőzően a polgármester kérésre konzultációs lehetőséget biztosít az azt kezdeményező részére.

(3) A polgármester döntését a főépítész szakmai álláspontjára alapozza.

**6. §**

 (1) A polgármester a tervezett építési tevékenységet, reklám, reklámhordozó elhelyezését vagy rendeltetésmódosítást – kikötéssel vagy anélkül – tudomásul veszi és a bejelentőt erről a tényről igazolás megküldésével értesíti, ha

a)[[3]](#footnote-3)a bejelentés megfelel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 23. § (2) bekezdésben meghatározott, továbbá a jelen rendeletben előírt követelményeknek,

b)[[4]](#footnote-4)a tervezett építési tevékenység, reklám, reklámhordozó elhelyezése,

illetve rendeltetésmódosítás megfelel a településrendezési eszközökben,

és a településkép védelméről szóló törvény reklámok közzétételével

kapcsolatos rendelkezéseinek végrehajtásáról szóló 104/2017 (IV. 28)

Kormányrendeletben foglalt előírásoknak.

c)         a tervezett építési tevékenység, illetve reklám, reklámhordozó illeszkedik a településképbe,

d)         a tervezett rendeltetésmódosítás illeszkedik környezetébe, valamint a határoló közterületek rendeltetésszerű és biztonságos használatát nem zavarja, nem korlátozza.

(2) A 2-4. § szerinti tevékenység a bejelentés alapján – az (1) bekezdés szerinti igazolás birtokában, az abban foglalt esetleges kikötések figyelembevételével – megkezdhető, ha ahhoz más hatósági engedély nem szükséges.

(3) A polgármester megtiltja a bejelentett építési tevékenység, reklám, reklámhordozó elhelyezése vagy rendeltetésmódosítás megkezdését és – a megtiltás indokainak ismertetése mellett – figyelmezteti a bejelentőt a tevékenység bejelentés nélküli elkezdésének és folytatásának jogkövetkezményeire, ha

a) a bejelentés nem felel meg a Kormányrendelet 23. § (2) bekezdésben meghatározott, továbbá a jelen rendeletben előírt követelményeknek,

b) [[5]](#footnote-5) a tervezett építési tevékenység, reklám, reklámhordozó elhelyezése, illetve rendeltetésmódosítás nem felel meg a településrendezési eszközökben, és a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017 (IV. 28) Kormányrendeletben foglalt előírásoknak,

c) a tervezett építési tevékenység, illetve reklám, reklámhordozó nem illeszkedik a településképbe,

d) a tervezett rendeltetésmódosítás nem illeszkedik környezetébe, illetve ha a bejelentés és az ahhoz csatolt dokumentáció nem igazolja, hogy az új rendeltetés a környező ingatlanok, valamint a határoló közterületek rendeltetésszerű és biztonságos használatát nem zavarja, nem korlátozza.

(4) A településképi bejelentés tudomásul vételét tartalmazó igazolást, illetve a tudomásulvétel megtagadását tartalmazó határozatot, továbbá 1 példány záradékkal ellátott tervet a polgármester a bejelentés megérkezésétől számított 8 napon belül adja ki.

(5) Az igazolás hatálya a tevékenység megkezdésére vonatkozóan 2 év, amely két alkalommal további 1-1 évvel meghosszabbítható, abban az esetben, ha a tevékenység a vonatkozó településrendezési eszközökben, egyéb vonatkozó rendeletekben foglalt előírásoknak továbbra is megfelel.

**7. §**

(1) A polgármester településképi bejelentési eljárás során meghozott döntésében foglaltak megszegése, illetve a bejelentés elmulasztása esetén - az épített környezet alakításáról és védelméről szóló törvényben és a Kormányrendeletben meghatározottak szerint - településképi kötelezés alkalmazásának van helye.

(2) A polgármestere településképi kötelezés formájában önkormányzati hatósági döntéssel elrendelheti

a) a településképet rontó reklámok, cégérek megszüntetését,

b) a helyi építészeti értékvédelemmel összefüggő kötelezettségek teljesítését.

(3) A településképi kötelezettségek megszegése és végre nem hajtása esetén e magatartás elkövetőjével szemben a polgármester 50.000 forintig terjedő bírságot szabhat ki.

**4. Záró rendelkezések**

**8. §**

(1) Ez a rendelet a kihirdetést követő napon lép hatályba.

(2) E rendelet előírásait a hatályba lépését követő ügyekben kell alkalmazni.

**Jámbor Flórián sk.                                     dr. Hegyközi Béla sk.**

**polgármester                                                     címzetes főjegyző**

1. módosította 14/2017 (IX.7) Önkormányzati rendelet hatályba lép: 2017. október 1. [↑](#footnote-ref-1)
2. módosította 14/2017 (IX.28) Önkormányzati rendelet hatályba lép: 2017. október 1. [↑](#footnote-ref-2)
3. módosította 14/2017 (IX.28) Önkormányzati rendelet hatályba lép: 2017. október 1. [↑](#footnote-ref-3)
4. módosította 14/2017 (IX.28) Önkormányzati rendelet hatályba lép: 2017. október 1. [↑](#footnote-ref-4)
5. módosította 14/2017 (IX.28) Önkormányzati rendelet hatályba lép: 2017. október 1. [↑](#footnote-ref-5)